4.7.2014. Službeni list Europske unije L 197/77 PROVEDBENA ODLUKA KOMISIJE od 26. lipnja 2014. o obrascima za izvješćivanje o nacionalnim programima za provedbu Direktive Vijeća 91/271/EEZ (priopćeno pod brojem dokumenta C(2014) 4208) (2014/431/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu Vijeća 91/271/EEZ od 21. svibnja 1991. o pročišćavanju komunalnih otpadnih voda ('), a posebno njezin članak 17. stavak 4., budući da: (1) — Države članice obvezne su sastavljati izvješća o svojim nacionalnim programima za provedbu Direktive 91/271/EEZ i, prema potrebi, do 30. lipnja svake dvije godine dostavljaju Komisiji ažurirane informacije na temelju obrazaca koje je izradila Komisija. (2) — Unija želi maksimalno povećati koristi zakonodavstva Unije u području okoliša poboljšavanjem njegove provedbe, uključujući i osiguravanjem javnog pristupa jasnim informacijama o tome kako se ono provodi. Na nacionalnoj razini treba uspostaviti sustave kojima se aktivno šire takvi podaci, a koje bi trebalo dopuniti pregledom, na razini Unije, uspješnosti pojedinih država članica (*). (3) — Komisija se u svojoj komunikaciji o europskoj građanskoj inicijativi ,Voda i odvodnja su ljudsko pravo! Voda je javno dobro, a ne roba!" (*) obvezala učiniti informacije o komunalnim otpadnim vodama dostupnijima građa- nima, posebice putem pojednostavljenog i transparentnog upravljanja podacima i njihova širenja. (4) — Promjene uvedene ovom Odlukom dopuna su pilot-projekta uspostave Strukturiranog okvira za provedbu i infor- miranje kao dijela nastojanja Komisije da razvije jednostavan, jasan, stabilan i predvidljiv regulatorni okvir za poduzeća, radnike i građane, čiji je cilj smanjiti administrativno opterećenje i povećati transparentnost (“). (5) — Obrasce donesene Odlukom Komisije 93/481/EEZ (*) treba revidirati uzimajući u obzir potrebno pojednostavlji- vanje i povećanu transparentnost, smanjenje administrativnog opterećenja i nove pristupe upravljanju podacima i izvješćivanju. Tu bi odluku stoga trebalo staviti izvan snage. (6) — Mjere predviđene ovom Odlukom u skladu su s mišljenjem odbora osnovanog na temelju članka 18. Direktive 91/271/EEZ, DONIJELA JE OVU ODLUKU: Članak 1. Ovime se donose obrasci za izvješćivanje o nacionalnim programima za provedbu Direktive 91/271/EEZ sadržani u Prilogu. Članak 2. Odluka 93/481/EEZ stavlja se izvan snage. (') SLL 135, 30.5.1991., str. 40. () Odluka br. 1386/2013/EU Europskog parlamenta i Vijeća od 20. studenog 2013. o Općem programu djelovanja Unije za okoliš do 2020. ,,Živjeti dobro unutar granica našeg planeta" (SL L 354, 28.12.2013., str. 171.). () COM(2014) 177 završna verzija. (*) COM(2012) 746 završna verzija. () Odluka Komisije 93/481/EEZ od 28. srpnja 1993. o obrascima za predstavljanje nacionalnih programa kako je predviđeno člankom 17. Direktive Vijeća 91/271/EEZ (SL L 226, 7.9.1993., str. 23.).